
Parlamentul  României

Camera  Deputaţilor

	Comisia pentru industrii şi servicii
Bucureşti, 13.10.2005

Nr.23/183/2005
	Comisia pentru politică economică, reformă şi privatizare
Bucureşti, 13.10.2005

Nr.21/353/2005


BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.68/2005 pentru modificarea Ordonanţei de urgenţă a Guvernului nr.3/2004 privind finalizarea investiţiei Turnătoria de tuburi de presiune din fontă ductilă pe platforma Sidermet Călan şi stabilirea unor măsuri pentru finalizarea proiectului Donasid Călăraşi, transmis comisiilor noastre cu adresa nr.P.L.X 445 din 3 octombrie 2005, pentru dezbatere în procedură de urgenţă.



Potrivit prevederilor art.75 din Constituţia României, republicată şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

Dan Ioan Popescu


	PREŞEDINTE,

Mihai Tudose

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.68/2005 pentru modificarea Ordonanţei de urgenţă a Guvernului nr.3/2004 privind finalizarea investiţiei Turnătoria de tuburi de presiune din fontă ductilă pe platforma Sidermet Călan şi stabilirea 
unor măsuri pentru finalizarea proiectului Donasid Călăraşi
În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii şi Comisia pentru politică economică, reformă şi privatizare au fost sesizate, în procedură de urgenţă, spre dezbatere şi avizare în fond, cu proiectul de Lege privind aprobarea Ordonanţei de urgenţă a Guvernului nr.68/2005 pentru modificarea Ordonanţei de urgenţă a Guvernului nr.3/2004 privind finalizarea investiţiei Turnătoria de tuburi de presiune din fontă ductilă pe platforma Sidermet Călan şi stabilirea unor măsuri pentru finalizarea proiectului Donasid Călăraşi, transmis cu adresa nr.P.L.X 445 din 3 octombrie 2005, înregistrată la comisii sub nr.23/183 din 4 octombrie 2005, respectiv 21/353 din 11 octombrie 2005.



Potrivit prevederilor art.75 din Constituţia României, republicată şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Proiectul de lege a fost dezbătut şi adoptat de Senat, în calitate de prima Cameră sesizată, în şedinţa din 28 septembrie 2005.



Consiliul Legislativ a avizat proiectul ordonanţei de urgenţă a Guvernului cu avizul nr.794 din 29 iunie 2005.



Prezentul proiect de lege are ca obiect de reglementare modificarea Ordonanţei de urgenţă a Guvernului nr.3/2004 privind finalizarea investiţiei Turnătoria de tuburi de presiune din fontă ductilă pe platforma Sidermet Călan, cât şi mandatarea AVAS de a finaliza proiectul Donasid Călăraşi.


Potrivit prevederilor art.60 din Regulamentul Camerei Deputaţilor, republicat, cele două comisii au examinat proiectul de lege în şedinţa comună din 13 octombrie 2005.



La dezbateri au participat, în calitate de invitaţi, în conformitate cu prevederile art.52 alin.(2), din partea Autorităţii pentru Valorificarea Activelor Statului: domnul Cătălin Sandu – vicepreşedinte şi doamna Elena Andrei - director  şi din partea Ministerului Finanţelor Publice – doamna Poeniţa Gheorghe – consilier.



La dezbaterea acestui proiect de lege, din totalul de 23 de membri ai Comisiei pentru industrii şi servicii au fost prezenţi 19 deputaţi, iar din totalul de 23 de membri ai Comisiei pentru politică economică, reformă şi privatizare au fost prezenţi 23 de deputaţi.

Raportul comun a fost adoptat cu unanimitate de voturi.


În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii şi Comisia pentru politică economică, reformă şi privatizare au hotărât să propună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.68/2005 pentru modificarea Ordonanţei de urgenţă a Guvernului nr.3/2004 privind finalizarea investiţiei Turnătoria de tuburi de presiune din fontă ductilă pe platforma Sidermet Călan şi stabilirea unor măsuri pentru finalizarea proiectului Donasid Călăraşi, în forma adoptată de Senat.

	PREŞEDINTE,

Dan Ioan Popescu


	PREŞEDINTE,

Mihai Tudose

	SECRETAR,

Aurelia Vasile
	SECRETAR,

Vasile Cosmin Nicula


      Consilier,                                                                                                                Consilier,
Silvia Vlăsceanu                                                                                                    Alina Hodivoianu
                                                                                                                                        Expert,

                                                                                                                                   Alina Ailenei

